open-index/open-wikipedia-markdown huggingface dataset:
Jacqueline Musiitwa

**Jacqueline Muna Musiitwa** munnamateeka w’ensi yonna era omukugu mu nsonga z’ebyobusuubuzi mu Afrika, eyakola nga executive director w'ekitngole ky'ebyensimbi okunyweza  *Uganda*, ekitongole ekitali kya magoba ekigenderera okwanguyiza okufuna empeereza y’ebyensimbi ey’ebbeeyi eri ekitundu ekigazi era ekizingiramu abantu bonna mu Uganda.   Yalondebwa ku kifo ekyo mu mwezi gwo'mukaaga mu mwaka gwa 2017.  Yava mu FSD Uganda mu mwezi gwokubbiri mu mwaka gwa 2019. 

## Okusoma
Musiitwa yafuna diguli ye esooka, Bachelor of Arts mu Sayansi w’Ebyobufuzi n’Eby’Ensi Yonna, okuva mu Davidson College, e Davidson,  North Carolina, Amerika, n’atikkirwa mu 2003.   

Yakyuka n’agenda mu Yunivasite y’e Melbourne, e Melbourne, Australia, n’atikkirwa eyo diguli ya Juris Doctor mu mwaka gwa 2006. Era yafuna Dipuloma mu by’amateeka, gye yafuna okuva mu Australian yunivasite y'eggwanga , e Canberra .   

Era yafuna okutendekebwa mu by’amateeka n’ebyobusuubuzi okuva mu (a) The Hague Academy of International Law (Satifikeeti mu mateeka g’ensi yonna ag’obwannannyini, mu 2009), (b) Oxford Said Business School (The Archbishop Tutu Leadership Fellowship Programme, mu 2011) ne (c) Harvard Kennedy School of Government (Executive Education in Public Policy Analysis, mu 2012). 

## Omulimu
Jacqueline Musiitwa mu mutandisi era omuddukanya omukwanaganya w’ekibiina kya Hoja Law Group, nga kirina ofiisi mu kibuga New York ne Kigali, ekyatandikibwawo mu 2008.  

Abadde aweereza mu biseera ebiyise, okumala emyaka kumpi ebiri, ng’omuwabuzi w’ebyamateeka eri pulezidenti wa bbanka y’ebyobusuubuzi n’enkulaakulana, esangibwa mu kibuga Nairobi, Kenya. Okumala emyaka kumpi ebiri nga ekyo tekinnatuuka, yaweereza ng’omuwabuzi wa dayirekita omukulu ow’ekitongole ky’ensi yonna ekivunaanyizibwa ku by’obusuubuzi ku nsonga z’ebyobusuubuzi, okwegatta mu by’enfuna n’enfuga y’ensi yonna.  

Okuva mu September 2010 okutuuka mu November 2011, Musiitwa yaliko omuwabuzi mu minisitule y’ebyamateeka mu Rwanda ne ofiisi ya Ssaabawolereza wa Rwanda, ku nsonga ezikwata ku by’obusuubuzi n’okusiga ensimbi.  

## Ebirala by’olina okulowoozaako
Emabegako abaddeko nga adjun ct professor of law mu National University of Rwanda . Ye mmemba ku kakiiko akagaba amagezi ku nkola y'ensimbi mu lukiiko lwa Bank of Zambia . Era mmemba ku lukiiko olufuzi olwa Crisis Action, ekitongole ky’ensi yonna ekitali kya magoba ekigenderera okukuuma abantu baabulijjo okuva mu ntalo z’emmundu. Muky Musiitwa mukugu mu by’obusuubuzi mu Afrika.  

## Laba ne

* Sylvia Tamale, omusajja omulala
* Barbara Ntambirweki
* Zahara Nampewo
* Stella Nansikombi Makubuya

## Ebiwandiiko ebikozesebwa

## Ebiyungo eby’ebweru

* Emboozi Enzijuvu Ne Jacqueline Musiitwa
George Mukasa

**George Mukasa** era amanyiddwa nga **George Wagaba Mukasa** (yazaalibwa mu 1949) mutendesi wa mupiira mu bibiina bya Uganda eyawummula era nga naye muzannyi wa mupiira mu bibiina eyawummula . Yatendeka Uganda Cranes wakati wa 1984 -1985.  era ne Sc Villa okuva mu 1982 okutuuka mu 1985. Yali mukwasi wa ggoolo mu kiraabu z'omupiira ez'ebibiina omwali: KCCA FC, SC Villa, Express FC, Coffee United SC .  Yawummula omupiira gw'ebibiina mu 1978. 

## Obuvo bwe
George Wagaba Mukasa yazaalibwa mu 1949 e Mengo Kisenyi mu disitulikiti y’e Kampala. 

## Omulimu gwe

### Omulimu gwe ogw'omupiira
Mukasa yeegatta ku KCCA FC okuva mu Express FC mu 1971 ng'omukwasi wa ggoolo . Yakuuma clean sheets ttaano mu kampeyini eno era yazannya emipiira 16. Mukasa yawummula omupiira mu 1978 n’adda mu butendesi, ng’akola mu kiraabu nga SC Villa, Express FC, Coffee United SC ne Nsambya FC n’endala. 

### Omulimu gwe ogw’obutendesi

#### Mu SC Villa eya Uganda
Mukasa yawangula ekikopo kya liigi emu ne SC Villa mu 1982, Era yawangula ekikopo kya Uganda Cup emirundi ebiri mu 1983 ng'ali ne SC Villa ate mu 1985 ne Express FC.

Nga 13th Ogwomunaana 1983, SC Villa yazannya ne Millers FC mu liigi y’omupiira mu kisaawe e Nakivubo, mu mupiira ogwo George Mukasa mwe yalagirwa okuva mu kisaawe olw’okweyisa obubi oluvannyuma lw’omu ku bazannyi be (Rogers Nsubuga) okufuna obuvune obutonotono ng’ebula akaseera katono ekitundu ekisooka okuggwa. Oluvannyuma lwa ddiifiri Dick Nsubuga okumusaba okwefuga enfunda eziwera, nga tawulira,  kino kyawaliriza Dick Nsubuga okusaba George Mukasa ave ku touchline nga ekitundu ekyokubiri tekinnatandika. Omupiira guno okukkakkana nga guwedde ggoolo 1-1. 

Ebikolwa bya George Mukasa byanyiiza abakungu ba SC Villa okuli ne Pulezidenti wa kiraabu mu kiseera ekyo (Patrick Kawooya),kino kyamuviirako okuyimirizibwa okumala omwezi gumu era nga tadda, FUFA nayo yamuwa ekibonerezo ky'akumuyimiriza okumala omwaka gumu olw’ensonga yeemu okusinziira ku kyeyakola aba Millers. oluvannyuma envumbo yaggyibwawo nga George Mukasa akkirizibwa okuddamu okukola emirimu gye.

Nga 14 Ogwomwenda, 1984,yaddayo mu Villa Park kyokka nga kiraabu eno yali yagwa dda okuva mu kitiibwa kyayo era nga KCCA FC yalangirirwa ng’ewangudde liigi.

#### Uganda Cranes
George Mukasa yatendeka The Cranes mu 1984, n’alung’amya ttiimu eno okutuuka ku luzannya oluddirira olw'akamalirizo olwa Cecafa Cup, era yazannyira ttiimu y’eggwanga okuva mu 1971 okutuuka mu 1976.  Mukasa yatendeka Uganda Cranes wakati wa 1984 -1985. 

George Mukasa yaleeta akakodyo k'aKawowo ku ttiimu y’eggwanga wakati wa 1984 ne 1985. Wadde kino kyali kisanyusa, tekyavaamu birungi kuba Uganda Cranes yakubwa Malawi mu mipiira gya CECAF ku luzannya oluddirira olw'akamalirizo eyali mu kisaawe kya Cranes,kino kyamuviirako okugobwa mu 1985. 

## Soma ne

* Tom Ikara, omuwandiisi w’ebitabo
* Denis Onyango
* Ismail Watenga

## Ebijuliziddwa
BUL Jinja FC

**BIDCO Uganda Limited Jinja Football Club**, era emannyikiddwa nga **BUL Jinja FC**, kiraabu ya mupiira mu  Uganda okuva e Jinja, mu bitundu By'obuvanjuba bw'eggwanga.  Kiraabu eno edukanyizibwa kampuni ya BIDCO Uganda Limited esinganibwa e Jinja.  Bazannyira mu kibinja ky'oku ntikko eky'omupiira gwa Uganda,ekimannyikiddwa nga Uganda Premier League. 

## Ebibakwatako
Kiraabu yatandikibwaawo mu 2006-2007  ng’empaka z’ebitongole eza Bidco Co. n’ekigendererwa ky’obuvunaanyizibwa bw’ebitongole mu mbeera z’abantu okutunda n’okutumbuula eby'amaguzi bya kampuni ya Bidco, mwe baayita okukulaakulanya ekirowoozo ky’okwegatta ku liigi ezikwatagana ne Fufa .

Ttiimu eno yazannya mu liigi ya FUFA eyawagulu omulundi ogwasooka mu 2011 n'emalira mu kifo kya 13 okuva mu ttiimu 16 ezaali mu liigi sizoni eyo. 

## Byebawangudde

* Bul FC yawangula ekikopo kya liigi y'e kibinja ky'e Jinja ekisooka mu 2007-2008.
* Ttiimu ya BUL FC ey'abato yatikkira engule ya bakyampiyoni  mu liigi ya FUFA Juniors League mu sizoni ya 2018 - 2019.
* Bul FC yawangula Vipers Soccer Club okusitukira mu kikopo kya Stanbic Uganda cup ekya 2021 - 2022 
* Kiraabu eno yasooka kuzannya mu mpaka za  CAF : gyebakiika omulundi ogwaali gusooka mu 2022 mu mpaka za  CAF confederations cup ez'okusunsula nga battunka  ne Future FC ey'e Misiri.

## Abagidukanya
Abaddukanya kiraabu mu kusooka kwakulemberwa nga Rupesh ne Rao Kodey eyali omuwanika wa kampuni era akulira ba maneja. Abadukanya kiraabu eno ensangi zino kuliko badayirekita, Sankha Chatterjee ne Matthew Kok, ssentebe Ronald Barente, omumyuka wa ssentebe Martin Ocitti, Akulira Eby'emirimu Joseph Mutaka ne maneja wa ttiimu  Alex Isabirye.

## Ekisaawe
Mu kiseera kino ttiimu eno ezannyira mu kisaawe kya Kakindu Municipal Stadium ekituuza abawagizi 1,000, kye bagabana ne kiraabu endala ey’omupiira eya *Jinja Municipal Council Football Club* . 

## Abatendesi
Omutendesi omukulu mu sizoni ya Uganda Premier League 2020/2021 ye Arthur Kyesimira,  mu kiseera ekimu yali muzannyi eyayita nga kuluda lwa kkono mu ttiimu y'eggwanga ey'omupiira eya Uganda, emannyikiddwa nga  *Uganda Cranes*.  Abatendesi ba ttiimu abalala kuliko; Peter Onen (omumyuuka w'omutendesi), David Kiwanuka (omutendesi), ne Bright Dhaira (omutendesi w'abakwasi ba ggoolo). 

## Empaka

* BUL FC yeetaba mu mpaka z'okusunsula mu mpaka z'abaali bagenda okwetaba mu za CAF confederations cup eza 2022, bwe yakubwa Future FC ey'e Misiri.
* Mu kiseera kino kiraabu eno yeetaba mu liigi ya Uganda eyawagulu eya 2025–2026 . 

## Ebijuliziddwaamu

## Ewalala w'oyinza okubigya

* https://en.wikipedia.org/wiki/Uganda_Premier_League
Latibu Muwonge

**Latibu Muwonge**, era amanyiddwa nga "The Dancing Master", Munnayuganda omuzannyi w'e bikonde omukugu  ng'avuganya mu buzito bwa super lightweight . Yali mu kifo eky'okubiri mu Afrika n’akwata engule ya Africa Super Lightweight okuva mu Gwokusatu gwa 2024 nga kyamuweebwa olukiiko lw’ensi yonna olw’ebikonde (WBC).    

## Ennwana ze ezasooka
Muwonge yasooka okulwana mu luwana olw'ekikugu 22 Ogwokusatu, 2019, mu kisaawe kya MTN Arena Lugogo mu Kampala mu Uganda. Mu lulwana olwo, yakuba Kenneth Kaunda. Eno yeeyali entandikwa y’ennwana n'okulinnya kwe mu ddaala mu buzito bwa ‘super lightweight’. 

## Ennwana ennene n’engule ze
Nga 10 Ogwokusatu, 2023, mu Club Obligato mu Kampala, Muwonge yattunka ne Albano Clement ku ngule ya African Boxing Union African Super Lightweight terina muntu yali agirina. Yawangula, n’ayongerako engule ey’ekitiibwa ku linnya lye. Yagenda mu maaso n’okwolesa obukugu bwe mu nnwana ezaddirira.  Nga 11 Ogwekkuminoogumu, 2023, yawangula Ibrahim Odhiambo mu Club Obligato mu Kampala. Olulwana lwe olwasembyeyo lwaliwo nga  2 Ogwokusatu, 2024, mu kifo ekiyitibwa Lords Wembley Sports Complex e Shukura. Wadde nga Muwonge yafuba nnyo, yakubwa Faisal Abubakari ng’atawakanye. 

## Likodi ye ey’ekikugu

| style="text-align:center;" colspan="10"|**8 Wins** (0% knockouts), ** 1 Loss**, **0 Draws**, **3 Contest** 
|-  style="text-align:center; background:#e3e3e3;"
|-  style="text-align:center; background:#e3e3e3;"
|  style="border-style:none none solid solid; "|**Result**
|  style="border-style:none none solid solid; "|**Record**
|  style="border-style:none none solid solid; "|**Opponent**
|  style="border-style:none none solid solid; "|**Date**
|  style="border-style:none none solid solid; "|**Result**
|  style="border-style:none none solid solid; "|**Location**
|- align=center
|Loss
|align='center'|15-0-0
|align=left| Faisal Abubakari
|
|align='left'|L-UD
|align=left|   
|-align=left
|Win
|align='center'|2-7-0
|align=left| Ibrahim Odhiambo
|
|align='left'|W-UD
|align=left|   
|-align=left
|Win
|align='center'|7-3-1
|align=left| Albano Clement
|
|align='left'|W-SD
|align=left|   
|-align=left
|Win
|align='center'|5-2-0
|align=left| Ally Mbukwa
|
|align='left'|W-UD
|align=left|  
|-align=left
|Win
|align='center'|3-1-0
|align=left| Ali Mkojani
|
|align='left'|W-UD
|align=left| 
|-align=left
|Win
|align='center'|14-15-2
|align=left|  George Owano
|
|align='left'|W-UD
|align=left| 
|-align=left
|Win
|align='center'|3-1-2
|align=left| Emmanuel Chivoli Shitambasi
|
|align='left'|W-UD
|align=left| 
|-align=left
|Win
|align='center'|2-0-1
|align=left| Serwada Sadam Mukasa
|
|align='left'|W-UD
|align=left| 
|-align=left
|Win
|align='center'|1-1-0
|align=left| Kenneth Kaunda
|
|align='left'|W-UD
|align=left| 

## Famire ye
Latibu Muwonge muto w'omuyimbi Munnayuganda Yung Mulo. 

## Laba ne

* Robert Talarek
* Mohamed Muruli
* Kassim Ouma
* Korneliyo Boza Edwards
* Hassan Saku

## Ebijuliziddwa
Nyakasura School

**Nyakasura School** somero erisinganibwaamu abawala n'abalenzi nga lyakisulo, lisomesa ebibiina bya S1-S4, nga kwekuli ne S5 ne S6 mu Fort Portal mu Disitulikiti y'e Kabarole mu Bitundu By'omugwanjuba mu Uganda . 

## Werisinganibwa
Esomero lino lisinganibwa mu Nyakasura, ku luguudo lwa Fort Portal- Bundibugyo,nga ze kiromita 6.5, mayiro nga  4.0  ku luguudo, mu bukiika kkono-bwobugwanjuba bw’ekitundu ky’ebyobusuubuzi ekiri wakati mu Fort Portal. 

## Ebirikwatako

Esomero lino lyatandikibwawo Omusajja enzaalwa za Scotland Ernest Ebohard Calwell, omuserikale w’amagye g’oku mazzi eyawummula, mu 1926. Calwell yali musomesa ku King’s College Budo bweyafuna obutakaanya n’omukulu w’esomero eyo. Baalina enjawukana ku yunifoomu abayizi ze baalina okwambala. Mu kiseera ekyo waaliwo abayizi babiri okuva mu Bw'Omukama bw'e Toro e Buddo, nga bamannyikiddwa nga Komwiswa ne Byara. Bamatiza Calwell okugenda asabe Omukama w’e Toro ettaka atandikewo esomero nga lifanana Buddo nga lisinganibwa Toro. Rukirabasaija Daudi Kasagama Kyebambe III yalaga Calwell ebifo bisatu, mwe yalonda Nyakasura. Yalonda enyambala y'eki Scotland, nga y'enyamaba by’abalenzi. 

## Abayizi abamannyikiddwa abaali basomeddeyo

* Andrew Mwenda - munnamawulire era omulwanirizi w'abantu
* Crispus Kiyonga - omusawo era munnabyabufuzi. Minisita w’Eby'okwerinda mu kabineeti ya Uganda
* Patrick Bitature - omusuubuzi, omutandisi w'emirimu, era munnamakolero. ssentebe w’ekitongole ky’obwannannyini ekya Private Sector Foundation Uganda, Umeme, ne Electromaxx Uganda.
* Edward Rugumayo - muwandiisi, munnabyabufuzi, mukungu, omusomesa, era omukugu mu by'obutonde. Akulira Kampala University ne Mountains of the Moon University .
* Jaberi Bidandi Ssali - munnabyabufuzi era omusuubuzi. Yaliko omubaka wa paalamenti mu Divizoni y'e Nakawa. Minisita wa Gavumenti ez'ebitundu okuva mu 1989 okutuuka mu 2004. Yatandikawo ekibiina kya People's Progressive Party.
* Aston Kajara - munnamateeka era munnabyabufuzi. Minisita Omubeezi ow’Eby'ensimbi avunaanyizibwa ku by'okufuula kampuni ez'enjawulo ez'’obwannannyini.
*  Olimi III ow'e Toro - Omukama ow'e 12 ow'Obukama  bw'e Toro, omukungu wa Uganda.

## Laba ne

* Eby'enjigiriza mu Uganda
* Disitulikiti y’e Kabarole

## Ebijuliziddwaamu

## Ewalala w'oyinza okubigya
Jimmy Lwanga

**Jimmy Lwanga** Munnayuganda munnabyabufuzi era mubaka wa palamenti. Yalondebwa mu ofiisi ng'omubaka wa palamenti ya Munisipaali y'e Njeru mu Disitulikiti y'e Buikwe mu kalulu ka bonna akaaliwo mu Uganda mu 2021 . 

Ono Munnakibiina ky’ebyobufuzi ekya National Unity Platform .    

Lwanga aweereza ku kakiiko ak'abakozi ba gavumenti n'aka gavumenti ez’ebitundu mu palamenti ey’ekkumineeemu. 

## Era laba

* Olukalala lw’ababaka mu Palamenti ya Uganda ey’ekkumineemu
* Ekibiina kya National Unity Platform
* Disitulikiti y'e Wakiso
* Omubaka wa Palamenti
* Palamenti ya Uganda .

## Ebiwandiiko ebikozesebwa
Tonny Stone Luggya

**Anthony Fredrick Luggya**, amanyiddwa nga **Tonny Stone Luggya**, Munnayuganda munoonyereza, omusawo, omusawo w’okubudamya, omusomi, omuddukanya weby’ensoma, omuddukanya w'emizannyo era eyali omuzannyi wa rugby .   Akulira ekitongole ky'obusawo bw'okubudamya n'obusawo obw'amangu mu ssomero ly'obusawo mu ttendekero ly'ebyobulamu mu yunivasite e Makerere . Era musawo wa bakozi abasawo abakola ku by'okubudamya mu ddwaliro lya Mulago National Referral Hospital erijjanjaba obubenje n’abalwadde ab’amangu. Yali muzannyi omujjumbize mu muzannyo gwa rugby wakati wa 1997 ne 2018.  Okuva mu gw'ekkumi n'ebiri mu mwaka gwa 2021, abadde ssentebe w'abavubuka abakulu mu Kampala (KOBS) Rugby Football Club.
Denis Rukundo

**Denis Rukundo** (yazaalibwa 12 Ogwekkumineebiri 1996) muzannyi wa mupiira omukugu mu Rwanda era azannyira mu makkati mu kiraabu  ya Police FC ne ttiimu y'eggwanga eya Rwanda .

## Omulimu gw’ekikugu
Rukundo yatandika okuzannya omupiira mu ggwanga lye Uganda mu kiraabu ya Maroons FC ne kiraabu ya KCCA FC, nga tanneegatta ku Uganda ku kiraabu ya APR FC mu 2017. Nga 20 Ogwomunaana 2019, yakomawo mu Uganda n'assa omukono ku ndagaano ne kiraabu ya Police FC . 

## Omulimu gw’ensi yonna
Rukundo yazaalibwa mu Uganda nga taata we Munnansi wa Rwanda ate nga maama we Munnayuganda. Yayitibwa okukiikirira ttiimu y'eggwanga lya Rwanda mu mipiira gy'omukwano ebiri mu Gwomukaaga  2021.  Yazannyira Rwanda omupiira gwe ogw'omukwano ogwasooka n'eggwanga lya  Central African Republic era naawangula ggoolo 2-0 nga 3 Ogwomukaaga 2021. 

## Ebiwandiiko ebikozesebwa
Tom Dradriga

**Tom Dradiga** (yazaalibwa 17 Ogwomukaaga 1996), era erinnya lye liwandiikibwa nga **Tom Dradriga**, Munnayuganda omuddusi wa Uganda mu misinde gya wakati nga mukugu mu misinde gya mmita 800 . Ye nnantameggwa w’eggwanga lya Uganda ow'emirundi ebiri mu mpaka zino era nga obubonero obukyasinze buli 1:44.74. 

## Omulimu gwe
Dradiga yatandika emisinde munda mu ggwanga, n'atuuka ku buwanguzi bwa mmita 1:52 800 oluvannyuma lw'empaka za Uganda Athletics Federation ez'okugezesa mu 2018.  Okuyitimuka kwe okwasooka kwajja mu Gwamunaana 2019, bwe yayongerako ku bubonero bwe okuva ku ddakiika 1:48.50 okutuuka ku 1:46.84 bwe yamalira mu kyokubiri mu lukiiko lwa TBAC, ng'addirira Abu Salim Mayanja . 

Olw’ekirwadde kya COVID-19 emisinde egyamaanyi mu 2020 ne 2021 gyasazibwamu, era omukisa gwa Dradiga okulaga amaanyi ge kwayongezebwayo okutuusa mu March 2022, bwe yaddukira eddakiika 1:46.58 okusobola ookuwangula ez'eggwanga ez'okwegezaamu ezasooka mu Kampala .  Nga 25 Ogwokusatu 2022, Dradiga yawangula empaka z'ensi yonna eza Djibouti Meeting International, ezaakola ng'empaka z'emizannyo eza Djiboutian Athletics Championships omwaka ogwo kyokka nga zakkiriza n'abagwira okuvuganya. 

Sizoni ya Dradiga yamugwanyiza nnyo okwetaba mu mpaka z'emisinde eza za African Championships eza 2022 mu misinde, nga yatuuka ku mulundi gwa  ‘quarter finals mu budde kyokka n’amalira mu kyamukaaga ku mulundi oguddirira ogw'akamalirizo, era n’alemererwa okwesogga fayinolo.  Oluvannyuma lw'okuwangula empaka za Uganda, Dradiga yakiikirira Uganda mu mizannyo gya Commonwealth egya 2022, gye yamalira mu ky'okutaano mu mmita 800 n'atatuuka ku fayinolo. 

Mu 2023, Dradiga yawangula empaka za *Meeting Desafio Nerja Restaurante Pulguilla Y Ayo* mu misinde egy’obuntu egya 1:46.52.  Nga wayise omwezi gumu, Dradiga yeetereeza nnyo era mu mupiira gwe n'amalira mu kifo kya 2 mu Memorial José Antonio Cansino e Castellón . Obudde bwe obwa 1:44.80 bwabadde bulongooseddwa kumpi sikonda bbiri, ne bumuyitamu okugenda mu mpaka z’ensi yonna ez’emizannyo eza 2023 .  Yaddamu ne yetereeza naayongerako sikonda endala 0.06 mu Meeting de Madrid nga tannalinnya nnyonyi kugenda e Budapest ku lawundi ye ey’empaka z’ensi yonna.  Mu misinde gye, Dradiga yamalira mu kyamusanvu mu ddakiika 1:48.60 era teyagenda ku semi. 

## Obulamu bwe obw’obuntu
Dradiga ava mu kitundu kya Uganda ekya West Nile . Okutuuka mu 2022, yali atendekebwa wansi wa kiraabu ya Uganda Wildlife Authority Athletics, ng’alina ekibinja ky’abaddusi abaddusi nga batendekebwa Edwin Kinalya. 

Mu 2023, Dradiga yagenda e Spain n’afuuka mmemba wa kirabu ya Club Atletismo Unión Guadalajara, eyatendekebwa Mario Peinado ne Jesús Peinado. Atendekebwa ne Munnayuganda munne Dismas Yeko, naye avuganyiza mu kiraabu eno. 

## Ebibalo bye

### Emizannyo egisinga obulungi

## Ebijuliziddwa

## Ebijuliziddwa wabweru wa wikipedia

* Tom Dradiga at World Athletics
Obugumiikiriza Tumusiime Rubagumya

**Patience Emily Tumusiime Rubagumya**, (née **Patience Tumusiime** ), munnamateeka Munnayuganda eyalondebwa ng'omulamuzi mu kkooti enkulu mu Uganda mu mwezi ggwomusanvu mu mwaka gwa 2023.  Yasooka kusindikibwa ku katebe kano yali mu kitongole ky'ebyobusuubuzi ekya kkooti enkulu. 

Ekyo nga tekinnatuuka, okuva mu mwezi gw'ekkumin'ogumu mumwaka gwa 2022 okutuuka mu mwaka gwa 2023 yaliko omuwandiisi w’ekitongole era akulira ensonga z’amateeka mu kkampuni y’ennyonyi eya Uganda Airlines, emmeeri y’eggwanga ey’eggwanga. 

Ekyo nga tekinnabawo, okuva mu mwezi gw'okubbiri mu mwaka gwa 2015 okutuuka mu gw'ekkuminogumu mu mwaka gwa 2022, yaliko Kaminsona avunaanyizibwa ku by’amateeka n’ensonga z’olukiiko olufuzi mu kitongole kya Uganda Revenue Authority (URA), ekitongole kya Uganda ekisolooza ssente.  Yalondebwa ku kifo ekyo nga 1   Omwezi ogwokubbiri mu mwaka gwa 2015, n'adda mu bigere bya Doris Akol, eyalondebwa okuba Kaminsona General wa URA. Rubagumya era yakubisaamu emirundi ebiri ng’omuwandiisi wa Kampuni mu kitongole ky’emisolo. 

## Ensibuko n’obuyigirize
Yazaalibwa mu Uganda era yasomera mu masomero ga pulayimale ne siniya mu kitundu. Alina diguli mu by'amateeka, ewereddwa Makerere Yunivaasite, yunivasite ya gavumenti esinga obukadde mu Uganda era esinga obunene . Oluvannyuma yafuna Dipuloma mu by'amateeka, okuva mu kifo kye kitongole ekikulaakulanya amateeka . Olwo n’akkirizibwa mu bbaala ya Uganda, nga munnamateeka akola. 

Diguli ye eya Bakama b'amateeka mu Mafuta ne Gaasi, yafunibwa okuva mu Robert Gordon Yunivaasite, mu Scotland. Alina ne diguli eyookubiri mu by’emisolo n’okuddukanya omusolo, ewereddwa *essomero ly'okutendeka ekitongole ekisolooza omusolo Uganda*, mu Kampala. Ye munnakitongole ekivunaanyizibwa ku bawandiisi n'abaddukanya emirimu mu gwanga lyaBungereza .u  

## Omulimu
Mukyala Rubagumya yamala emyaka egisoba mu 20 mu kitongole ky’omusolo ekya Uganda Revenue Authority, ng’amazeeyo emirimu mu mwaka gwa 2001. Yasituka ng’ayita mu madaala mu kitongole kino era nga yaliko  Omuyambi wa Kamisona *Board Affairs, Policy ne Rulings* mu URA. Yasaliddwawo ng’asinga okusaba mu mulimu gw’abantu bana abaabuuzizza ku kifo kya Kaminsona, Board Matters ne Legal Affairs. 

Mu gw'omunaana mu mwaka gwa 2017 mu URA, yali yeenyigira mu kuggalawo amatabi asatu aga Nakumatt Supermarkets esangibwa mu ggwanga ly'eKenya Kenya, olw'omusolo ogwali gubanjibwa "waakiri obukadde bwa ssente nga USh300 (eza Uganda 86,000), nga tobaliddeemu magoba agaakung'aanyiziddwa mu myaka etaano egiyise". Ekikolwa ekyo mu butuufu kyagoba Nakumatt mu Uganda. 

## Ebirala by’olina okulowoozaako
Mu kifo kye nga "Komisona wa Legal Services ne Board Affairs", yaliko mmemba wa "Siniya Management" mu URA.  Mu kifo kye nga Kampani Sekulitale, yali mmemba ku lukiiko olufuzi olw’ekitongole ky’omusolo. 

## Laba ne

* Simon Kagugube
* Samallie Kiyingi
* Ebyenfuna bya Uganda

## Emmeeza y’okuddirira

## Ebiwandiiko ebikozesebwa
Faruk Malik

## Ebikwata ku bulamu bwe
Okusinziira ku bannamawulire Martha Honey ne David B. Ottaway, Malik yali "munnansi wa Zanzibari ow'ensibuko ya Pakistan".  Madanjeet Singh eyali akiikirira India mu Uganda yakiriziganya nakyo okumunyonyola nga munnansi wa Pakistan.  Okwawukana kwekyo, omu ku bawabuzi ba Amin, Bob Astles, yagamba nti Malik yali munnansi wa Pakistani/Omungereza alimu omusaayi gwa ba Asia  ne mukwano gwe Omungereza. 

Malik yasituka mu bitiibwa bweyatandikka okuweereza mu kitongole kya State Research Bureau, ekitongole ekikessi ekya Uganda ne poliisi ey’ekyama eyakolanga mu kiseera ky'obufuzi bwa Pulezidenti Amin (1971–1979).  Okusinziira ku Singh, Malik yali "mukesi mukugu" owa Amin.  Astles yategeeza nti Malik yali ategeera bulungi nnyo Pulezidenti,  era nti bombi baali bantu ba munda nnyo. Mu kifo kino, yakola kinene mu Minisitule y'ebyamawulire mu Uganda, ng'alondoola abakessi abalala "abawerako".  Ogumu ku mirimu gye emikulu kwe kuketta abantu ba Uganda abaali bava ebweru w’eggwanga n’aba Asia ab’omu kitundu.   Era yekeneenya n’ategeka amawulire agawandiikibwa Bungereza ku bikwata ku Uganda. Okusinziira ku Astles, Malik yalina okumanyisa Amin ku "nkulaakulana y'okuwamba" oluvannyuma lwa Pulezidenti okuwa obubuddamu eri ennyonyi ya Airbus A300 eyawambibwa mu 1976. 

Okwongera kwekyo, Malik yayamba gavumenti ya Uganda okugula tekinologiya w’amawanga amalala n’abakugu. Yakola endagaano ne Harris Corporation okuteekawo siteegi ya "satellite" mu Arua; ye kennyini yafunamu mu ddiiru eno.  Honey ne Ottaway baagamba nti Malik "ku bubwe" yayingiza abakugu mu Pakistan abawera 400 okuwagira gavumenti ya Amin,  wadde nga Singh yategeeza nti Minisita w'ebyensimbi Moses Ali yakola kinene nnyo mu kuleeta abakozi ba Pakistan mu Uganda.  Okutwaliza awamu, ebikumi n’ebikumi by’Abapakistani baali bayamba gavumenti ya Uganda mu mwaka gwa 1978, nga bawa obuyambi obw’ekikugu obw’amaanyi mu kifo ky’amagye n’abantu baabulijjo.  

Olutalo lwa Uganda ne Tanzania bwe lwabalukawo mu 1978, Malik ne munna mateeka we Justice Mohamed Said baagezaako okunyweza gavumenti ya Amin. Y'omu ku beesigwa abaali baasembayo mu gavumenti ya Uganda, newankubadde bombi ye nga kwotadde ne Said badduka mu ggwanga nga Kampala tennagwa ne badda mu magye agaakulemberwa Tanzania mu mwezi Ogwomunaana mu 1979. Abapakistani bano bombi baasobola okusomoka ensalo ne bagenda e Kenya, newankubadde ng'emmotoka zaabwe eza Mercedes-Benz zaboyebwa abakuumi ba Amin olw'okudduka kwabwe.

## Ebiwandiiko

## Ebijuliziddwamu

### Emirimu egijuliziddwamu
Munyonyo Commonwealth Resort

**Munyonyo Commonwealth Resort** woteeri ey'omulembe ng'era alabirira bakasitoma baayo n'obukugu obw'ekika ekyawagulu , nga esinganibwa mu Kampala,  ekibuga ekikulu ekya Uganda, eky'okusatu mu bisinga obunene mu by'enfuna mu mukago gwa East African Community .

## Gy'esinganibwa
Ekifo kino ekisanyukirwaamu  kisinganibwa ku murirwaano  gw'e Munyonyo, mu Divizoni y'e Makindye, mu kitundu ky'obukiikaddyo bw'omubuvanjuba bwa Kampala, mu bukiika kkono lw'lubalama lw’Ennyanja Victoria, ennyanja ey’okubiri muzisinga obunene ez’amazzi amayonjo mu nsi yonna. Esangibwa okumpi n’ekifo ekisanyukirwamu ekya Speke Resort and Conference Center. Ekifo kino kiri mu kiromita nga  12 oba ziyite mayiro 7, ng'okozesa luguudo, mu bukiikaddyo bw’obuvanjuba bw’ekitundu kya Kampala ekijudde bizineensi ennyingi .  Endagiriro y'ekifo ekisanyukirwamu ekya Munyonyo Commonwealth Resort  singa obeera okozesa bibalo ze zino:0°14'11.0"N, 32°37'25.0"E (Latitude:0.236389; Longitude:32.623611). 

## Enkola y'emirimu
Ekifo kino kyatandikibwawo mu 2007 era nga kye kyategekera olukiiko lw’abakulira Gavumenti mu kibiina  z'Amawanga agali mu Luse Olumu neggwanga lya Bungereza mu 2007 (CHOGM 2007), olwatuula okuva nga 23 Ogwekuminoogumu okutuuka nga 25 Ogwekuminoogumu 2007, mu Kampala Uganda. Ku bukadde bwa ddoola za Amerika 30, nga bwebuwuumbi 60 obwa ssente za Uganda, Gavumenti ya Uganda yawaayo obukadde 7.5 obwa ssente za ddoola za Amerika nga bwebuwuumbi 15 obwa ssente za Uganda mu kwataganira awamu okulaba nga bakulakulanya ekifo kino. Gavumenti yasaasaanyia obukadde bwa ddoola obulala 7 nga bwebuwuumbi 14 okuzimba amakubo n’okugaziya enguudo munda mu kifo kino. Omwalo guno gwagaziyiziddwa era n’obukuumi bwaawo ne butereezebwa. Obukadde bwa ddoola za Amerika 7.5 bwatwalibwa ng'enyongereza ku zebaali bakozesa, ate obukadde bwa ddoola 7 nezitwaalibwa ng’ensaasaanya gyebaali bakozeseza mu Ttabamiruka.  

## Obwannannyini
Wooteeri eno y'emu ku zidukannyizibwa aba Ruparelia Group ekirimu wooteeri endala nnya mu Kampala. Webwatukira mu Gwomusanvu 2014, wooteeri za Ruparelia Group zaalimu:

* Speke Resort and Conference Center e Munyonyo, Kampala
* Kampala Speke Hotel - ku luguudo lwa Nile Avenue, Kampala
* Kabira Country Club  e Bukoto, Kampala
* Kampala Tourist Hotel ku Luwum Street mu Kampala

## Laba ne
 

## Ebijuliziddwaamu

## Ewalala w'oyinza okubigya

* Munyonyo Commonwealth Resort Omukutu gwa yintaneeti
* Bingi Ebisingawo Eri Munyonyo
* CHOGM PROBE: Gavumenti Terina Migabo Mu Munyonyo Resort - Sudhir
Alam Group

**Alam Group of Companies**, ekitera okuyitibwa **Alam Group,** kitongole kya bwannannyini mu Uganda. Ekibiina kino kirina eby'obusuubuzi ezitali zimu mu Uganda, Kenya ne Rwanda .

## Ebikikwatako
Kampuni ya Alam Group yatandikibwaawo Manzur Alam mu 1965. Alam yazimba ng'asiziira ku misingi ogwatandikibwaawo kitaawe, Mehbub Alam, eyali yinginiya  w’ebizimbe n'okukola enteekateeka y'ebibuga eyakolagana obulungi ne gavumenti ya Buganda ne gavumenti z’ebitundu. Pulojekiti za Mehbub Alam mwalimu okuzimba ekomera ly’e Kigo n'emikutu gy'e Nakivubo. 

Mu 2019, Kampuni yalangirira okuzimba ekolero lya sukaali eppya mu disitulikiti y’e Kassanda mu Uganda. Ekolero lino lyali lisuubirwa okutandika okukola mu 2021. 

## Ensonga z’ebitongole

### Abagidukanya
Kampuni ya Alam Group ekulemberwa omutandisi waayo era nga ye ssentebe mu kiseera kino Manzur Alam.

### Ofiisi n’abakozi
Kampuni ya Alam Group kyekitebe kyayo ekikulu ng'era kye kiddukanya makampuni ezisinga obungi mu Uganda, ng'eno gyekikozeseza abakozi 3,000 obutereevu. Era kirabirira  kampuni zekikolagana nazo mu mawanga g'omuliraano  omuli Kenya ne Rwanda .

### Ebitundu bya bizineensi
Kampuni eno yeenyigira mu kukola ebyuuma, okulongoosa ebyuuma, ebikozesebwa mu bulimi, engatto, okukola sukaali, okukola amasannyalaze, okulima ebimuli, okukulaakulanya n’okuddukanya ebizimbe, loogi z’obulambuzi n'eby'ensula  n’okukola ggaasi w’amafuta ow’amazzi, n’ebirala ebiteekebwamu ssente. 

### Kampuni ezikolagana nabo
Kampuni za Alam Group zirimu naye nga tezikoma ku zino wammanga: 

* Ebyuma ebiyiringisibwa – Jinja, Uganda  
* Saimmco Limited – Soroti, Uganda.
* Sugar & Allied Industries Limited – Kaliro, Uganda  
* Esundiro ly’amasannyalaze e Kaliro – Kaliro, Uganda 
* Kampuni ya Crocodile Tool Company Limited – Jinja, Uganda
* Alam Property Limited – Kampala, Uganda
* Rhino Footwear Limited – Kampala, Uganda
* Casements Africa Limited – Kampala, Uganda
* Roofclad Limited – Kampala, Uganda
* Oxygas Limited – Kampala, Uganda
* Kkampuni y’ebyuma eya Kenya United Steel Company Limited (KUSCO) – Mombasa, Kenya
* Emisango Africa Rwanda Limited – Kigali, Rwanda
* Geo Lodges Limited – Kampala, Uganda
* Ama Ply Limited – Kampala, Uganda
* Ekono Homes Limited – Kampala, Uganda

## Laba ne

* Uganda Conglomer
* Africa Conglomerates
* Amakolero ga Sukaali mu UG
* Ebifo by’amasannyalaze mu UG
* Bannayuganda abagagga

## Ebijuliziddwaamu

## Ewalala w'oyinza okubigya

* Omukutu gwa Kampuni ya Alam Group
Derrick Orone, omuwandiisi w’ebitabo

**Orone Derrick** munnabyabufuzi munnayuganda akola nga omubaka wa Palamenti akiikirira ekitundu kya Gogonya muDisitulikiti ye Pallisa .   Yalondebwa nga 14 omwezi ogusooka mu mwaka gwa 2021.      Ye mmemba w'ekibiina ky'ebyobufuzi ekya National Resistance Movement .     Akola nga mmemba ku kakiiko akalondebwa mu Palamenti ya Uganda . 

## Obulamu obuto n'obuyigirize
Orone yazaalibwa nga 22 omwezi ogusooka mu mwaka gwa 1988 mu Disitulikiti y'e Pallisa . Yasomera mu Merryland Haaya Entebbe ku madaala ge gombi aga 0 ne A (mu mwaka gwa 2001okutuuka mu mwaka gwa 2007). Yatikkirwa diguli eyookubiri mu by'emirimu gya gavumenti okuva mu yunivasite ya St. Lawrence mu mwaka gwa 2019.  

## Omulimu

### Obumanyirivu mu mirimu
Abadde akola mu bitongole bya Maghrib nga dayirekita w’emirimu okuva mu mwaka gwa 2009 okutuuka mu mwaka gwa 2017.  Ye ,yakulira ekitongole kya Rokas Empeereza y'okuwandiika abantu  nga kw’otadde n'okukulira kkampuni ya Rydim Empire  ekola okuddukanya emiziki egy'okuyimba n’emikolo.   

### Ebyobufuzi
Mu mwezi ogusooka mu mwaka gwa 2021, yalondebwa nga omubaka wa Palamenti akiikirira ekitundu kya Gogonyo   mu Disitulikiti ye Pallisa mu Palamenti ya Uganda ey'ekkumi n'emu (okuva mu mwaka gwa 2021 okutuuka mu mwaka gwa 2026)  mu kulonda kwa bonna okw'omwaka gwa 2021 mu Uganda eranga ennaku z'omwezi 21 omwezi ogw'okutaano mumwaka gwa 2021 n'alayira ku bwa Mmemba wa palamenti.   

## Obulamu bw’omuntu ku bubwe
Orone mufumbo ne mukyala we Mugabi Shifra (okuva mu mwaka gwa 2018). Ono munakibiina kyeggwanga ekiziyiza.   

## Ebiwandiiko ebikozesebwa
Immaculate Chamutai

**Immaculate Chemutai** (yazaalibwa 2 Ogwekkumineebiri 1987) Munnayuganda muddusi wa misinde gya marathon. 

Nga 9 Ogwokubiri 2020, Chemutai yateekawo likodi empya ey'eggwanga mu misinde gya bakazi mu Uganda bwe yaddukira essaawa 2:32:41 mu misinde gya Buriram Marathon . 

Chemutai yatuuka ku buwanguzi bwa ssaawa 2:29:09 mu misinde gya Xiamen Marathon nga 11 Ogwokuna 2021, n’ateekawo omutindo omupya ogw’omuntu n’okutuukiriza ebisanyizo ebyetaagisa mu Olympics. Ono yakakasibwa okuba ku ttiimu ya Uganda eya Olympics mu mizannyo gya Olympics egya 2020 egy'e Tokyo egyalwawo, mu Gwokutaano gwa 2021. 

Yavuganya mu misinde gy’abakazi egya marathon mu mpaka z’ensi yonna eza 2022 ezaali mu kibuga kya Eugene mu ssaza ly’e Oregon mu Amerika.

## Ebiwandiiko ebikozesebwa
Ramz Kawooya

**Ramz Kawooya** (yazaalibwa 27 Ogwolubereberye, 1999).  Munnayuganda omuzannyi w'omupiira omukugu era nga azannyira mu kifo kya makkati mu kiraabu ya Uganda Premier League Express FC . 

## Obuto bwe
Ku myaka emito, Ramz Kawooya yavaayo ng’omuzannyi asinga mu mpaka z’omupiira mu mutendera gw’abazannyi abato aba U10 ezategekebwa kkansala wa division  mu mpaka ezigendererwamu okuzuula ebitone by’abato. 

## Omulimu gwe ogwa kiraabu
Mu Gwolubereberye gwa 2014, Ramz yeegatta ku ttiimu y’akademi eya Kataka United FC ng’ezannyira mu liigi y’ebitundu ebya wansi mu buvanjuba bwa Uganda gye yeegatta ng’omuzannyi asamba mu kifo ky'amakkati ng’azannya ku mutendera gwa U17. Ramz yawangula engule z’omupiira ez’enjawulo ekyasanyusa abaddukanya kiraabu ne bbamulinnyisa n’agenda mu ttiimu esooka. 

Omupiira gwe ogwasooka ng’omuzannyi wa Kataka United FC omukugu gwali ogwo gwe baazannya ne Bugiri United FC mu 2016 ku myaka 17. Oluvannyuma yakola endagaano ya myaka 6 egy'ekiseera ekiwanvu ne ttiimu ye eya Kataka United ng'azannya ng'omuzannyi wa ttiimu esooka mu kifo ky'omuzannyi w'omakkati. Ramz yazannya emipiira 254 ng’omuzannyi atandika ate emipiira 22 ng’omuzannyi, ava ku ntebe, yateeba ggoolo 28 mu Kataka United FC n’akola asisiti 45 mu kiseera kye yamala mu kiraabu eno. Endagaano ye ne kiraabu ye ey’obuto bwe yaggwaako, Ramz teyazza buggya ndagaano ye ne Kataka United FC kuba yali ayagala kwekenneenya kiraabu endala n’okutwala ekitone kye mu liigi endala ng’omuzannyi w'omakkati. 

Mu Gwolubereberye 2023,  Ramz Kawooya yeegatta ku Express FC kiraabu y'omupiira ezannyira mu liigi ya Uganda eya Uganda Premier League .  Ramz yeegattamu ng'omuzannyi w'omakkati era n'akola omupiira gwe ogusooka nga bazannya ne Busoga United FC ng'ayingira ava ku ntebe mu kisaawe kya Mutesa II e Wankulukuku amaka ga Express FC. 

Ramz yazannya omupiira gwe ogwaddako ogwali wakati wa  Express FC ne KCCA FC mu kisaawe kya MTN Omondi mu Kampala . Yasobola okuteeka omutindo ogw’ekitalo mu nsamba ye era  n’avaayo ng’omuzannyi asinze okukola obulungimu mupiira.

Nga 5 Ogwekkumineebiri 2023, Ramz Kawooya yazannya omupiira gwe ogw’omukaaga mu ttiimu ya Express FC era nga gwe mulundigwe ogwali ogw’okuna okutandika omupiira ku ttiimu sizoni eyo eya 2023–24.  Yateeka omutindo ogw'amaanyi mu mupiira gwe baamala eky'enkanyi kya ggoolo 1-1 awaka nga basamba ne Bul FC .  

## Ebibalo bye

## Ku mutindo gw'ensi yonna
Ramz Kawooya yayitibwa mu ttiimu ya Uganda eyagenda e Morocco okuzannya ne Guinea mu World Cup qualifiers (African Qualifiers)  ne Somalia nga teyasamba. Era yazannyira ne Berkane FC eya Morocco mu muzannyo ogw'omukwano. Mu 2024, Ramz Kawooya yazannyira mu ttiimu ya Uganda eyazannya omupiira ogw'omukwano ne Kuwait nga yeetegekera World Cup Qualifiers (mu ttuluba lya Africa) omupiira ogwali mu kisaawe kya Cairo International Stadium mu Misiri.

## Ebitiibwa bye

* Omuzannyi omuto mu mpaka 2015
* Omusambi w'omakkati asinga U17 2016
* Omuzannyi asinze mu mupiira 2023 

## Ebijuliziddwa
Rosemary Byanyima omusajja omulala

**Rosemary Kusaba Byanyima** Munnayuganda  radiologist, omusawo, munnabyanjigiriza, omunoonyereza era omuddukanya w'emirimu era nga ye Executive Director mu ddwaaliro lya Mulago National Referral Hospital okuva nga April 20, 2024.  

## Obuto bwe n’okusoma kwe
Byanyima yazaalibwa Joseph Byanyima ne Constance Byanyima ab’omu Disitulikiti y’e Ibanda. Siniya Eyokuna yagimaliririza mu Immaculate Heart Nyakibale Secondary School ate Siniya Eyomukaaga yagimalira mu Trinity College Nabbingo. Yatikkirwa mu yunivasite y'e Makerere mu 1991 ng'omusawo oluvannyuma n'akola diguli ye eyookubiri mu by'obusawo mu Diagnostic Radiology mu yunivasite y'e Makerere . Alina diguli ya Executive MBA okuva mu Eastern and Southern African Management Institute (ESAMI). 

## Omulimu gwe
Byanyima yasooka kukola ng’omusawo mu kitongole ky’eby’emitwe okuva mu 1993 okutuuka mu 1995. Abadde mu bifo by’obukulembeze ebiwerako, omuli n’okukulira ekitongole ekikola ku Radiology okuva mu 2005 okutuuka mu 2011.  Okuva mu 2012 okutuuka mu 2018, yaliko akulira eby’okukebera obulwadde, ng’alabirira ebitongole bina omuli: Pathology, Nuclear Medicine, Radiology ne Laboratory.  Byanyima yakulembera ekitongole kya Radiology mu Makerere University Faculty of Medicine okuva mu 2007 okutuuka mu 2008. Akola omulimu gwa Visiting Professor of Radiology mu Mbarara University of Science and Technology . 

Mu 2020, yalondebwa okuba omumyuka wa Dayirekita w’eddwaliro ly’e Mulago, ate mu Gwokusatu 2022 n’alondebwa ku bw'Okukola nga Executive Director. Nga Ogwokuna 20, 2024, HE Pulezidenti Museveni yamulonda mu bujjuvu ku bwa Executive Director.  Byanyima bwe yali akola ng’omumyuka wa Executive Director, yakulembera kaweefube ow’enjawulo ow’okutumbula enkola y’emirimu n’omutindo gw’okulabirira abalwadde e Mulago.   

## Obukiiko kw'abadde
 

* Omukiise ku kakiiko ka Automic Energy Council nga mmemba ku lukiiko olufuzi (2009-2024)
* Omukiise ku lukiiko lw’abasawo (2024-2022)
* Ssentebe w’akakiiko k’eggwanga akagaba amagezi ku byuma by’obujjanjabi (2018-2022)
* Ekitongole kya Uganda Herat Institute (UHI) .
* Ekitongole ekikola ku bulwadde bwa kookolo mu Uganda (UCI)
* Ekitongole ekivunaanyizibwa ku ddagala mu ggwanga ekya Uganda National Drug Authority (NDA)
* Ettendekero ly'abasomesa mu by'obulamu (HTC Mulago)
* Ekitongole kya Uganda Institute of Allied Health and Management Sciences (UIAHMS) Ekitongole kya Sayansi w’Ebyobulamu n’okuddukanya emirimu (UIAHMS)

## Okunoonyereza kwe
Afulumizza ebizuuliddwa ku radiology, okuzuula endwadde n’okuzijjanjaba, ne biomechanics mu bitabo by’ebyobujjanjabi n’ebitabo ebirala ebifulumizibwa banne. 

## Obulamu bw’obuntu
Byanyima yafumbirwa omugenzi Cleophas Kusaba nga 30 Ogwomwenda, 1989. Balina abaana babiri.

## Ebijuliziddwa
Musa Kibet

**Moses Kibet** (yazaalibwa 23 Ogwokusatu 1991). Munnayuganda omuddusi w'emisinde gya wakati ne egyewala .  Yakiikirira eggwanga lye mu mpaka z'ensi yonna eza 2009, 2011, ne 2015.

## Empaka z’ensi yonna

## Okukola kwe okusinga obulungi
**Ebweru**

* Mita 1500 - 3:43.75 (Nijmegen 2009) 
* Mita 3,000 - 8:05.04 (Nijmegen 2008) 
* Mita 5,000 - 13:15.18 (Heusden-Zolder 2011) 
* Mita 10,000 - 28:05.71 (Ferrara 2014) 
* 15 km - 43:24 (Copenhagen 2014) 
* 20 kilometers - 58:42 (Copenhagen 2014) 
* Ekitundu kya Marathon - 1:01:37 (Lisbon 2016) 

## Ebijuliziddwa

## Ebijuliziddwa wabweru wa wikipedia

* Moses Kibet at World Athletics
Keith Kalyegira

**Keith Kalyegira** mubalirizi wa bitabo, adukanya emirimu era omukozi wa gavumenti mu Uganda.Yaliko eyali akulira ekitongole kya Capital Markets Authority of Uganda. Yatekebwa mu kifo ekyo mu Gwokuminoogumu gwa 2013, ng’adira Japheth Katto mu bigere. 

## Obuvo n’obuyigirize
Yazaalibwa mu Uganda nga mu myaka gya 1971. Yatikirwa ku Makerere University mu 1993 ne Diguli mu By'obusuubuzi. Diguli ye Ey'okubiri mu Kudukanya Bizineensi yagifuna okuva ku Yunivasite y’e Cape Town mu 2002. Y'omu kuba memba ba Institute of Chartered Secretaries and Administrators, ebisaanyizo bye yafuna mu 1997. 

## Emirimu
Yawerezaako nga  memba ku lukiiko olufuzi olwa Uganda Securities Exchange. Era yawerezaako ng’akulira ekitongole ekivunaanyizibwa ku kulondoola eby’amaguzi ekya Parastatal Monitoring Unit ne Privatization Utility Sector Reform Project wansi wa Minisitule y’Ebyensimbi. Nga tanatukayo, yaliko avunaanyizibwa ku by’ensimbi mu kitongole kya National Social Security Fund e Uganda. Nga tanatukayo, yaweerezaako ne kampuni y'esundiro ly'amafuta eya Shell mu kitongole kyabwe eky’ennyonyi ez’eby'obusuubuzi mu butale bwabwe obw’Omubugwanjuba n’Obuvanjuba bwa Afrika. 

## Ebijuliziddwaamu

## Ewalala w'oyinza okubigya

* CMA Uganda eronze akulira emirimu omuggya
Rutamirika

**Winkle Wa Karitundu**, Munnayuganda mu by’ekikugu amanyiddwa nga **Rutamirik** nga yali muwandiisi wa mizannyo, munnakatemba, afulumya eby'emizannyo, omuyimbi era omuwandiisi w’ennyimba. Yeeyali asinga ettutumu mu Bugwanjuba bwa Uganda ne Rwanda. 

## Omulimu gwe
Rutamirik yawandiikanga era n’afulumya firimu ku miwendo emitono n’okukola ku siteegi mu nnimi z’Olurunyankole-Rukiga okuva ku nkomerero y’emyaka gya 1980 ng’amannya ge amatuufu yeeyali Winkle Karitundu. Wabula yafuna obuganzi bwe yazannya ekifo kya Rutamirik mu firimu ye *eya Rutamirika* mu myaka gya 1990 . Oluvannyuma yatandika okukozesa Rutamirik ng’erinnya lye ery’ekikugu mu mizannyo gye yaddamu okufulumya.  Yatandikawo n’okwegatta ku kiraabu za katemba eziwerako omuli Abafirika Entertainment, Kigezi Kinimba Actors, Ankole Actors, Banyakitara ne Rugo Actors nga zonna ziri mu Bugwanjuba bwa Uganda, era muganda we Nyangi mufulumya wa nnyimba e Mbarara. 

## Okufa kwe
Rutamirik yatemulwa ku mulyango gw’amaka ge e Kevina, Nsambya, mu Kampala mu kiro ekyakeesa 15 Ogwokusatu, 2008 bwe yali ne mukyala we nga bakomawo awaka okuva mu kiraabu yaabwe eya Texas Club Nsambya eyali okumpi n'ewaabwe. Okunoonyereza kulaga nti Rutamirika yattiddwa omusuubuzi w’eby’obugagga eby’omu ttaka okuva e Congo ayitibwa Christiano Bulira ng’ayambibwako mukyala wa Rutamirik. Bulira yali asisinkanye Rutamirik mu kiraabu y’e Texas gye yali kasitoma owa bulijjo era ng’asaasaanya ssente nnyingi, era yali afuuse mukwano gwe. Oluvannyuma yafuuka omwagalwa wa mukyala wa Rutamirik era bombi ne bategeka okutta Rutamirik basobole okukuuma omukwano gwabwe nga kw’otadde n’okufuuka abakolagana mu kiraabu eno. Bulira ne Muky. Karitundu baggulwako emisango nga 23 Ogwokubiri 2011. Nga wayise omwaka gumu, Bulira yaweebwa ekibonerezo ky'akusibwa emyaka 50 ate Muky. Karitundu n'asiba 25olw'okuyambako mu kutta bba. Omulamuzi Justice Catherine Bamugemereire owa kkooti ensukkulumu mu Uganda yagamba nti mu butuufu Mukyala Karitundu teyakuba bba wabula yeetaaga okubonerezebwa olw’okuteekateeka ettemu.    

Mu 2008, oluvannyuma lw’okufa kwe, waaliwo okukungubaga okwategekebwa ku Uganda National Theatre ku lwa Rutamirik nga eno gye baatongoleza firimu  eyatuumibwa *Bye Bye Rutamirika* nga yali ekwata ku bulamu bwe n’emirimu gye. Yategekebwa ekibiina kya Abfirika Group, ekibiina kya katemba Rutamirik gye yali omuyambi wa dayirekita. 

## Firimu ze

* Tindarwetsire 
* Rutamiraka 
* Omwaana w'abandi 
* Bye Bye Rutamirik

## Ebijuliziddwa
William Frederick Blick, omuwandiisi w’ebitabo

**Blick** .​ 

## Okusoma
Blick yasomera mu Greenwich School of Business Management Center mu Great Britain mu 1994 era n’afuna diguli ya Bachelor of Science mu Business Management okuva mu University of Hull mu Sports Organization Management okuva mu Université Catholique de Louvain mu Belgium, gye yafuna mu 2014. 

## Omulimu
Blick abadde Dayirekita wa Speedway Quickfix Engineering okuva mu mwaka gwa 2005. Mu mwaka gwa 2013, yafuuka omuwabuzi ku lukiiko olufuzi olwa Gems Cambridge International School Uganda . Abadde musomesa era omwogezi w’okukubiriza okuva mu mwaka gwa 2017, wamu n’okuwabula ku by’emizannyo. Blick yafuuka omulimi mu bibira n’ebintu ebiva mu bulimi  mu mwaka gwa 2018, ate mu mwaka gwa 2019 akoze mu by’amayumba (Real Estate) (Housing). 

## Omulimu gw’ebyemizannyo
Okuva mu mwaka gwa 2006 okutuuka mu mwaka gwa 2013, Blick yali Ssentebe w’ekibiina kya Uganda Rugby Union . Okuva mu mwaka gwa 2010 okutuuka mu mwaka gwa 2014, yali mmemba ku lukiiko olufuzi olwa Confederation of African Rugby . Okuva mu mwaka 2012, Blick abadde Pulezidenti w’akakiiko ka Uganda Olympic Committee n’ekibiina ekigatta emizannyo gya Commonwealth .  Mu mwaka gwa 2016, yafuuka ekitundu ku lukiiko olufuzi olwa Commonwealth Games Federation. Okuva mu mwaka gwa 2017, Blick abadde Pulezidenti w’ekibiina ekigatta obukiiko bwa Olympics mu Afrika (ANOCA) Zooni 5,  mmemba ku lukiiko olufuzi olwa ANOCA, nga kwotadde ne, omumyuka wa ssentebe w’akakiiko akakwasaganya emizannyo gya ANOCA. 

## Engule
Blick yalondebwa ng'omuzannyi wa Rugby mu ggwanga 1992 ekibiina ekigatta bannamawulire mu mizannyo ekya Uganda Sports Press Association. Mu mwaka gwa 2006, yali Nnantameggwa wa National Clubman Rally, ate mu mwaka gwa 2019 yafuna engule ya Order of the Star of Italy . Mu mwaka gwa 2020, Blick yafuna engule y’obulungi okuva mu kitongole kya ANOCA.  

## Ebiwandiiko ebikozesebwa
Ponsiano Ngabirano

**Ponsiano Ngabirano** musuubuzi Omunnayuganda  era omutandisi w'emirimu. Yeeyatandikawo, ssentebe era akulira  Capital Shoppers Supermarkets, olujegere olugata sitoowa za semaduuka, gy'adukanya. Sitoowa zaago sizinganibwa  mu Kampala, Uganda.  Mu 2012, olupapula lw’amawulire *[[New Vision (olupapula lw'amawulire)|olwa New Vision]]* lwamuwandiikako ng'omu kubantu  ssekinnoomu abasinga obagagga mu Uganda. 

## Obuvo n’emirimu
Ngabirano yazaalibwa mu Disitulikiti y’e Rukungiri, mu Bitundu By'omubuvgwanjuba bwa Uganda, nga mu myaka gya 1968. Mu 1997, ye ne famire ye baatandikawo omukutu gwa zisemaduuka ezitereka eby'amaguzi, ogudukanya semaduuka wa mirundi enna mu Kampala, ekibuga kya Uganda ekikulu. Capital Shoppers Supermarkets ye semaduuka asinga obunene era adukanyizibwa mu ggwanga ng'alina amatabi ag'enjawulo.  Amatabi gano agadukannyizibwa famire galina enteekateeka y’obwesigwa eri bakasitoma ng’ewaayo ebitundu 4 ku 100 eby’okudizibwa ssente ku bintu bye bagula singa bibeera bingi, ekisinga obunene mu mulimu guno mu Uganda, ekyaliwo okutuuka mu 2014. Mu Gwoluberyeberye mu 2012, amawulire mu Uganda gaali galaga nti amatabi ga semaduuka eno gaali gadukanyizibwa Ngabirano ekimu ki kitundu. 

## Bizineensi n’okusiga ensimbi
Webwatukira mu Gwomunaana mu 2014,semaduuka wa Capital Shoppers Supermarket yali edukanya amatabi mu bifo bino wammanga:

* Mu Masekati ga Kampala, ku Dastur Street, olusozi lw'e Nakasero mu  Kampala
* Ettabi ly’e Nakawa ku Oluguudo lwa Port Bell e Nakawa mu Kampala
* Ettabi ly’e Ntinda ku kizimbe kya Capital Shoppers Mall  ku Ntinda Road e Ntinda mu Kampala
* Ettabi lya Garden City, ku kizimbe kya Garden City Mall, mu Kampala 

Mu kwongereza ku migabo gy'alina mu semaduuka wa Capital Shoppers Supermarkets,   Ngabirano n’aba famire ye badukanya etaka eddene erisinganibwa mu Kampala n’ebweru waayo. 

## Obugagga obumubalirwaamu
Okusinziira ku lupapula lwa *New Vision*, mu 2012, obugagga bwa Ngabirano bwabalirirwamu ddoola za Amerika obukadde 50. 

## Ebijuliziddwaamu
Aquaculture Research and Development Centre, Kajjansi

**Aquaculture Research and Development Centre, Kajjansi** (ARDC), kifo kya ggwanga ekivunaanyizibwa ku kunoonyereza n’okukulaakulanya obulunzi bw’ebyennyanja mu Uganda. Lino ttabi lya kitongole kya National Fisheries Resources Institute (NAFIRRI) ekivinaanyizibwa ku by'okunoonyereza ku by'ennyanja.  

Ekifo kino kikola okunoonyereza kuno wammanga:

* Emmere y’ebyennyanja
* Obulamu bw'ebyennyanja
* Ensengekera y’obuzaale
* Ekizimbe webakuumira maggi gy'eby'ennyanja n'okugayamba okukula 
* Okukwatagana ebiriwo n'okukoonya Akatale
* Pulojekiti ya MSI ey'Empuuta
* Ebika ebipya
* Ebintu ebitinbbibwa
* Enkola z’okufulumya ebintu. 

Ekifo kino kisikiriza ebika by’ebinyonyi ebiwerako ebika by’ebinyonyi eby’omu mazzi n’ebinyonyi eby’oku lukalu ebirabibwa okwetooloola ebidiba by’ebyennyanja ne ku mabali w’ekifo kino.  Ekifo kino kikola okunoonyereza ku bika by’ebyennyanja 300 ebyasaanawo n’ebyo ebiri mu katyabaga nga ekimannyikiddwa nga riverine Ningu ( Labeo victorianus ), Kisinja ( Barbus spp ), Nkolongo ( Synodontis spp ) ne Kasulu ( Mormyrids ). 

## pEby'ennyanja ebirundibwa mu kifo kino

* Engere
* Empuuta.  
* Mirro Carp
* African Catfish
* Emmamba
* Kisinja

## Ebijuliziddwaamu

## Ewalala w'oyinza okubigya

* "Engeri obulunzi bw'omu mazzi gye buyinza okutaasa ennyanja za Uganda".
* "Uganda Etumbuula Obulunzi bw'omu mazzi ng'eby'ennyanja mu nnyanja bikendedde "
* "Pulojekiti y'obulunzi bw'ebyennyanja wakati wa China ne Uganda etongozeddwa".
* "Uganda: Ekifo webakolera okunoonyereza e Kajjansi kiddaabirizidwa".